DEXON ดีดแรง 3% หลัง “ผู้บริหาร” ย้ำชัดไม่ขายหุ้น
DEXON ดีดแรง 3% ราคาแตะ 4.24 บ. นักลงทุนคลายกังวล หลัง “ซีอีโอ” ย้ำชัดผู้บริหารไม่มีการขายหุ้นออก-เข้าซื้อเก็งกำไร ลุ้นรายได้ปีนี้โตเข้าเป้า 20% เดินหน้าคว้างานใหม่ต่อเนื่อง
DEXON ดีดแรง 3% นักลงทุนคลายกังวล “ผู้บริหาร” ขายหุ้น หลัง “ซีอีโอ” ย้ำชัดไม่มีการขายหุ้นออก-เข้าซื้อเก็งกำไร ลุ้นรายได้ปีนี้โตเข้าเป้า 20%
7 เม.ย. 2566

ผู้สื่อข่าวรายงานว่า วันนี้ (7 เม.ย.66) ราคาหุ้นบริษัท เด็กซ์ซอน เทคโนโลยี จำกัด (มหาชน) หรือ DEXON ล่าสุด ณ เวลา 11:19 น. อยู่ที่ระดับ 4.24 บาท บวก 0.12 บาท หรือ 2.91% สูงสุดที่ระดับ 4.28 บาท ต่ำสุดที่ระดับ 4.10 บาท ด้วยมูลค่าซื้อขาย 121.08 ล้านบาท
ทั้งนี้ ราคาหุ้น DEXON ปรับตัวขึ้น หลังนางมัลลิกา แก่กล้า ประธานเจ้าหน้าที่ DEXON ยืนยันว่า กลุ่มผู้บริหารไม่มีการขายหุ้นออกมาแต่อย่างใด นอกจากนั้นแนวโน้มผลประกอบการไตรมาส 1 /66 ทิศทางออกมาดี และมั่นใจรายได้ปีนี้เติบโต 15-20% จากปีก่อน พร้อมเดินหน้ารุกตลาดสหรัฐและยุโรปตามแผน ภายหลังรระดมทุนราว 554 ล้านบาท เพื่อไปขยายธุรกิจอย่างเป็นรูปธรรมโดยขณะนี้ได้เสนอแผนให้กับคณะกรรมการบริษัทอนุมัติเพื่อนำเงินไปลงในธุรกิจต่างประเทศตามวัตถุประสงค์
นอกจากนั้นบริษัทฯ ยังคงเดินหน้าเข้ารับงานอย่างต่อเนื่อง ซึ่งการรับงานตรวจสอบท่อนั้น จะเริ่มตั้งแต่การตรวจสอบจากผู้ก่อสร้างก่อนส่งมอบให้กับลูกค้า การตรวจสอบตามแผนของลูกค้า และการตรวจสอบตามเกณฑ์ของทางการ ทำให้บริษัทฯมีรายได้เข้ามาสม่ำเสมอ รวมถึงการขยายธุรกิจไปยังต่างประเทศ จะช่วยเสริมให้ทิศทางรายได้ได้ในปีนี้มีโอกาสเติบโตได้ตามเป้าหมายที่ได้วางไว้